На 1 ноември 1914 г. в битката при Коронел от германската Източно-Азиатска крайцерска ескадра на адмирал Максимилиан фон Шпее е унищожена английската ескадра от Вестиндия на адмирал Кристофър Крадък. Няколко дена по-късно „Принцес Роял“ се насочва в северния Атлантик за поддръжка на Карибската ескадра, занимаваща се с издирването на немците. На 21 ноември той пристига в Халифакс, след това покрай Ню Йорк се насочва за Карибско море, за да попречи на възможното преминаване на ескадрата на граф Шпее през Панамския канал и да унищожи цялото корабоплаване в Карибско море. След битката при Фолкландските острови от 7 декември 1914 г., в която немската ескадра е потопена, на 19 декември „Принцес Роял“ отплава от Кингстън за Англия.